****

**OPĆINA GORNJA STUBICA**

**OBRAZLOŽENJE UZ I. IZMJENU I DOPUNU PRORAČUNA ZA 2023. GODINU**

U skladu s odredbama Zakona o proračunu (NN 144/21), Pravilnika o proračunskim klasifikacijama (NN 26/10 ,120/13 i 1/20), te Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19) sačinjene su I. izmjene i dopune Proračuna za 2023. godinu.

Proračun Općine Gornja Stubica čini konsolidirani proračun s proračunskim korisnikom Dječjim vrtićem Jurek.

Tekući plan prihoda i primitaka planirani je u iznosu od 6.180.828,00 EUR, a s I. izmjenom i dopunom proračuna planira se 21.426.649,00 EUR, pri čemu su prihodi poslovanja (6) povećani za 10.975.811,00 EUR, prihodi od prodaje nefinancijske imovine (7) ostaju na istoj planskoj razini, a primici od financijske imovine i zaduživanja (8) povećani su za 4.270.010,00 EUR. U prihode je uključeni donos viška prihoda poslovanja iz 2022. godine u iznosu od 185.591,00 EUR.

Tekući plan rashoda i izdataka planirani je u iznosu od 6.180.828,00 EUR, a s I. izmjenom i dopunom proračuna planira se 21.426.649,00 EUR. Rashodi poslovanja (3) povećani su za 415.432,00 EUR, rashodi za nefinancijsku imovinu (4) povećani su za 11.535.107,00 EUR, a izdaci za financijsku imovinu i otplate zajmova (5) povećani su za 3.295.282,00 EUR.

1. **PRIHODI I PRIMICI**

**6- Prihodi poslovanja-** povećani su u odnosu na tekući plan za 10.975.811,00 EUR i iznose 16.864.251,00 EUR.

**61- Prihodi od poreza-** povećani su u odnosu na tekući plan za 576.626,00 EUR na temelju pozitivne procjene o povećanju prihoda od poreza na dohodak i iznose 1.973.893,00 EUR.

**63-Pomoći iz inozemstva (darovnice) i od subjekata unutar općeg proračuna-** povećani su u odnosu na tekući plan u iznosu od 10.319.660,00 EUR i iznose 14.292.731,00 EUR. Najveće povećanje prihoda planirano je na kontu kapitalnih pomoći zbog EU projekata iz Fonda solidarnosti Europske unije: „Vraćanje u ispravno radno stanje infrastrukture i pogona u području prijevoza oštećenih u potresu na području Krapinsko-zagorske županije“, FSEU.KZŽ.02 i „Hitno obnavljanje pogođenih prirodnih područja kako bi se izbjegli neposredni učinci erozije tla“, FSEU.2022.MINGOR.02.016.

**64- Prihodi od imovine-** ostaju na istoj planskoj razini kao i tekući plan- 41.103,00 EUR.

**65-** **Prihodi od upravnih i administrativnih pristojbi, pristojbi po posebnim propisima i naknada**- povećani su za 79.525,00 EUR u odnosu na tekući plan i iznose 556.170,00 EUR. Na području Općine Gornja Stubica u tijeku je izmjera objekata radi revidiranja baze korisnika komunalne naknade te se očekuje povećanje prihoda od komunalne naknade. U okviru navedenog konta 65 planirano je povećanje prihoda od grobnih naknada i prihoda vodovoda zbog pozitivnih procjena redovitih plaćanja računa koje Općina šalje korisnicima.

**7- Prihodi od prodaje nefinancijske imovine**

**72-Prihodi od prodaje proizvedene dugotrajne imovine** ostaju na istoj planskoj razini kao i tekući plan i iznose 398,00 EUR, a odnose se na prihode od otplate stana.

**8- Primici od financijske imovine i zaduživanja**

**84- Primici od zaduživanja-** odnose se na primljene kredite od kreditnih institucija u javnom sektoru i primljene kredite iz državnog proračuna. I. izmjenom i dopunom proračuna za 2023. godinu došlo je do značajnih promjena:

1. tekućim planom planirani je kratkoročni kredit u iznosu od 291.990,00 EUR, a I. izmjenom plana za 2023. godinu taj kredit je brisani iz proračuna.
2. I. izmjenom i dopunom plana za 2023. godinu planirani je kratkoročni kredit u suradnji s PBZ bankom u iznosu od 3.220.000,00 EUR. Taj kredit odnosi se na mogućnost kašnjenje uplate prihoda iz državnog proračuna i obvezu plaćanja računa za izvršene radove izvođačima radova, a vezano uz EU projekte sanacije klizišta i nerazvrstanih cesta (FSEU, KZŽ, MINGOR). Odmah po uplati prihoda vezanih uz navedene EU projekte kredit se planira u potpunosti podmiriti.
3. I. izmjenom i dopunom plana za 2023. godinu planirani je kredit u suradnji s HBOR-om u iznosu od 1.250.000,00 EUR za asfaltiranje nerazvrstanih cesta na području Općine i izgradnju nogostupa na NC-1-023, ulica Tituša Brezovačkog.
4. I. izmjenom i dopunom plana za 2023. godinu planirani je kredit iz državnog proračuna- povrat poreza koji se prema uputama FINE na kraju godine mora knjižiti na navedeni konto. Procijenjeni iznos kredita iznosi 92.000,00 EUR.
5. **RASHODI I IZDACI**

Rashodi (3)su planirani u ukupnom iznosu 2.484.753,00 EUR, rashodi za nabavu nefinancijske imovine (4) su planirani u iznosu od 14.815.531,00 EUR, povećani su za 11.535.107,00 EUR u odnosu na tekući plan, a raspoređeni su u Posebnom dijelu proračuna, po razdjelima po glavama unutar razdjela, te po programima, aktivnostima i projektima, po ekonomskoj i funkcijskoj klasifikaciji, a prema Pravilniku o proračunskim klasifikacijama (NN 26/10, 120/13 i 1/20), te Zakonu o proračunu (NN 144/21).

Izdaci za financijsku imovinu i otplatu zajmova (5) planirani su u sveukupnom iznosu od 4.126.365,00 EUR, a odnose se na otplatu glavnica primljenih kredita (kratkoročni kredit i dugoročni kredit).

**Razdjel: 101 Općinsko vijeće i JUO**

**Glava: 01 Općinsko vijeće**

**Program: 1000 Redovan rad predstavničkog i izvršnog tijela**

**Aktivnost: A100101 Osnovne aktivnosti predstavničkih i izvršnih tijela**- I. izmjenom i dopunama planirano je 137.447,00 EUR što je manje za 118.246,00 EUR u odnosu na tekući plan. Do smanjenja rashoda došlo je jer su pojedine stavke iz glave 01- općinsko vijeće raspoređene u glavu jedinstveni upravni odjel.

**Glava: 02 Jedinstveni upravni odjel**

**Program: 1000 Redovan rad predstavničkog i izvršnog tijela**

**Aktivnost: A100101 Osnovne aktivnosti predstavničkih i izvršnih tijela**- smanjenje u odnosu na tekući plan za 201.314,00 EUR, smanjenje na stavkama otplata glavnice primljenih kratkoročnih kredita u iznosu od 291.990,00 EUR. Kredit je I. izmjenama i dopunama brisani iz proračuna.

**Aktivnost: A100301 Administrativno tehničke i stručne aktivnost-** povećanje u odnosu na tekući plan za 25.680,00 EUR. Povećanje troškova plaće zbog planiranog zapošljavanja komunalnog redara i zbog novih odredbi Zakona o izmjenama i dopunama Zakona o porezu na dohodak (Narodne novine, broj 151/22) .

**Aktivnost: A101101 Osnovna djelatnost vatrogastva i CZ-** I. izmjenama i dopunama plana za 2023. godinu planirana je tehnička pomoć Vatrogasnoj zajednici Općine Gornja Stubica za nabavu opreme. Povećani su rashodi za 7.135,00 EUR.

**Aktivnost: Tekući projekt T100311 Nabava računala i računalne opreme-** povećanje rashoda za 13.935,00 EUR. Općina očekuje rezultate natječaja na kojemu je prijavila nabavu računala i računalne opreme.

**Program: 1002 Priprema i donošenje akata**

**Aktivnost: A100103 Administrativno, tehničko i stručno osoblje-** povećanje rashoda za 5.673,00 EUR odnosu na tekući plan. Povećanje rashoda za nadopunu Registra imovine i usluge Infocor.

 **Aktivnost: A100104 Redovan rad komunalnog pogona-** povećanje rashoda za 2.738,00 EUR-a zbog novih odredbi Zakona o izmjenama i dopunama Zakona o porezu na dohodak (Narodne novine, broj 151/22) i povećanje plaća za prekovremeni rad.

**Tekući projekt: T100201 Nabava dugotrajne imovine-** smanjenje rashoda za 3.500,00 EUR. Na navedenom projektu planirani su rashodi za nabavu računala, navedeni iznosi I. izmjenom i dopunom plana planirani su unutar aktivnosti T100311 Nabava računala i računalne opreme.

**Program 1021 Popravak štandova**

**Aktivnost: A100021 Popravak štandova-** I. izmjenama i dopunama plana za 2023. godinu planirane su usluge popravka štandova u vlasništvu Općine u iznosu od 4.000,00 EUR.

**Glava 03- Komunalna infrastruktura**

**Program: 1003 Održavanje objekata i uređaja komunalne infrastrukture**

**Aktivnost: A100306 Održavanje javnih površina-** I. izmjenama i dopunama plana za 2023. godinu povećani su rashodi za održavanje javnih površina u iznosu od 6.500,00 EUR. U planu je kupnja video nadzora za zeleni otok.

**Aktivnost: A100401- Održavanje cesta**- nije bilo izmjena, planirani rashodi iznose 237.576,00 EUR.

**Aktivnost: A100402- Održavanje lokalnih vodovoda-** smanjeni su rashodi za usluge pri registraciji prijevoznih sredstava u iznosu od 596,00 EUR. Tekućim planom na navedenom kontu planirano je previše rashoda za uslugu registracije.

**Aktivnost: A100403- Održavanje groblja-** povećanje troškova za 2.916,00 EUR. Povećani su troškovi kupnje video nadzora za groblja u Gornjoj Stubici, Dubovcu i Sv. Mateju.

**Aktivnost: A100404- Održavanje javne rasvjete-** povećanje troškova održavanja u odnosu na tekući plan za 1.500,00 EUR. U I. izmjene i dopune plana za 2023. godinu dodana je stavka popis javne rasvjete na području Općine Gornja Stubica.

**Aktivnost: A100405- Održavanje poslovnih objekata-** povećanje troškova poslovanja za 3.000,00 EUR- iznos se odnosi na odvoz smeća (Eko flor).

**Program: 1004- Izgradnja objekata i uređaja komunalne infrastrukture**

**Kapitalni projekt: K100520 Izgradnja cesta, mostova, parkova-** u I. izmjeni i dopuni proračuna za 2023. godinu dodana je stavka projektne dokumentacije za Volavečku ulicu (13.273,00 EUR), povećana je stavka projektno tehničke dokumentacije NC 2-099 Sekirevo selo-Karivaroš- Sveti Matej (15.714,00 EUR).

**Kapitalni projekt: K100521 Asfaltiranje cesta na području Općine-** smanjenje rashoda za 404.841,00 EUR. Sredstva za asfaltiranje cesta na području Općine iz kapitalnog projekta K100521 planirana su u kapitalnom projektu K100599- Sanacija i modernizacija nerazvrstanih cesta (HBOR kredit).

**Kapitalni projekt: K100522 Zacjevljenje Brezanske ulice-** I. izmjenama i dopunama proračuna za 2023. godinu smanjeni su rashodi za 33.500,00 EUR. Planirani iznos za zacjevljenje Brezanske iznosi 57.500,00 EUR.

**Kapitalni projekt: K100523 Sanacija cesta (aglomeracija)-** povećanje rashoda za 30.689,00 EUR.

**Kapitalni projekt: K100525 Vraćanje u ispravno radno stanje infrastrukture i pogona u području prijevoza oštećenih u potresu na području KZŽ-** povećanje rashoda u iznosu od 8.468.790,00 EUR u odnosu na tekući plan. Općina planira rashode za propust Modrovec i sanaciju 25 dionica nerazvrstanih cesta iz Fonda solidarnosti Europske unije (FSEU.KZŽ.02/27). Sveukupni planirani troškovi za sanaciju propusta Modrovec (radovi, stručni nadzor, upravljanje projektom) iznose 168.433,00 EUR, a sveukupni troškovi za sanaciju 25 dionica nerazvrstanih cesta iznose 6.562.290,00 EUR. Unutar navedenog kapitalnog projekta planirani su izdaci za otplatu glavnice primljenih kredita od kreditnih institucija u javnom sektoru- kratkoročni kredit koji Općina planira realizirati zbog mogućnosti kašnjenja uplate sredstava na račun Općine iz državnog proračuna za EU projekt.

**Kapitalni projekt: K100550 Izgradnja javne rasvjete-** povećanje troškova za 4.866,00 EUR, povećanje troškova stručnog nadzora i modernizacije javne rasvjete.

**Kapitalni projekt: K100561 Izgradnja i opremanje dječjih igrališta-** planirani rashodi iznose 71.000,00 EUR za izgradnju i opremanje dječjeg igrališta u Svetom Mateju, Modrovcu, stručni nadzor radova, projektna dokumentacija i oprema za opremanje dječjeg igrališta nasuprot Općine.

**Kapitalni projekt: K100580 Građenje spomen hiže Rudolfa Perešina-** povećanje troškova u odnosu na tekući plan za 30.018,00 EUR. Povećani su troškovi nadzor nad radovima i projektno tehnička dokumentacija. Ostali troškovi planirani su prema procjeni.

**Kapitalni projekti: K100592 Izgradnja i rekonstrukcija dogradnja ŠRC-a, K100594** - nije bilo promjena u odnosu na tekući plan. Sveukupni rashodi iznose 190.688,00 EUR.

**Kapitalni projekti: K100594 Sanacija cesta- posljedica potresa-** planirani su rashodi u iznosu od 199.085,00 EUR (to su sredstva-beskamatni zajam, koja je Općina dobila iz državnog proračuna za sanaciju cesta- posljedica potresa ). Rashodi su planirani u proračunu, a planiraju se trošiti tijekom 2023. godine.

**Kapitalni projekt: K100595 Hitno obnavljanje pogođenih prirodnih područja kako bi se izbjegli neposredni učinci erozije tla-** povećanje rashoda u odnosu na tekući plan za 5.383.977,00 EUR. U navedenom kapitalnom projektu planirana je sanacija 7 klizišta (Gusakovec, Jakšinec, Dobri Zdenci, Karivaroš, Dubovec-Jakopovići, Zagrebačka ulica, Kirini- Sveti Matej i sanacija 11 dionica nerazvrstanih cesta- opširnije u programu građenja). **Klizišta Gusakovec, Jakšinec, Dobri Zdenci, Karivaroš** (radovi, stručni nadzor, izrada projektnog prijedloga, upravljanje projektom…) ukupna vrijednost iznosi **668.611,00 EUR**

**Klizišta Dubovec- Jakopovići, Zagrebačka ulica, Sveti Matej- Kirini** (radovi, stručni nadzor, projektno tehnička dokumentacija, usluge upravljanja projektom…) ukupna vrijednost iznosi: 765.251,00 EUR.

**11 dionica nerazvrstanih cesta(radovi, projektno tehnička dokumentacija, stručni nadzor)** ukupna vrijednost radova iznosi3.794.326,00 EUR.

**Kapitalni projekt: K100597 Uređenje parka oko biste Rudlofa Perešina-** rashodi ostaju na istoj planskoj razini kao i tekući plan- 26.908,00 EUR (projektna dokumentacija, nadzor radova i uređenje parka oko biste Rudolfa Perešina).

**Kapitalni projekt: K100599 Sanacija i modernizacija nerazvrstanih cesta (HBOR kredit)- 1.250.000,00 EUR-** I. izmjenom i dopunom plana za 2023. godinu povećani su rashodi za izgradnju nogostupa, NC 1-023 u ulici Tituša Brezovačkog, upisi u zemljišne knjige Lovačka ulica, Kontenti- Paklji, asfaltiranje nerazvrstanih cesta na području Općine.

**Program: 1005 Uređenje groblja**

**Aktivnost: A100601 Izgradnja staza i okvira za grobna mjesta- groblje Gornja Stubica-** rashodi ostaju na istoj planskoj razini kao i tekući plan (19.900,00 EUR- okviri za grobna mjesta, groblje Gornja Stubica).

**Program: 1007 Projektiranje i geodetski poslovi**

**Aktivnost: A100801 Projektna dokumentacija-** rashodi ostaju na istoj planskoj razini kao i tekući plan (29.512,00 EUR)

**Program: 1008 Unapređenje i razvoj zajednice**

**Aktivnost: A100703 Uređenje javnih površina-** I. izmjenom i dopunom proračuna planirani su rashodi u iznosu od 2.400,00 EUR za nabavu komunalne opreme- koševa za smeće i uslugu postavljanja koševa za smeće.

**Program: 1009 Zaštita okoliša**

**Aktivnost: A101001 Odvoz otpada-**povećanje troškova za 10.000,00 EUR, dodana je stavka koju Općina svake godine mora plaćati Fondu za zaštitu okoliša- poticajna naknada.

**Kapitalni projekt: K100901 Građenje reciklažnog dvorišta-** rashodi ostaju na istoj planskoj razini kao i tekući plan (288.273,00 EUR)

**Program: 1011 Predškolski odgoj**

**Kapitalni projekt: K100510 Izgradnja dječjeg vrtića-** ukupni planirani rashodi u iznosu od 836.150,00 EUR odnose se na otplatu glavnice primljenih kredita od kreditnih institucija u javnom sektoru.

**Glava 04: Gospodarstvo**

**Program: 1003 Održavanje objekata i uređaja komunalne infrastrukture**

**Aktivnost: A100306 Održavanje javnih površina-** I. izmjenom i dopunom plana planirani su rashodi u iznosu od 20.000,00 kn za malčiranje površina u vlasništvu Općine.

**Program: 1004 Izgradnja objekata i uređaja komunalne infrastrukture**

**Kapitalni projekt: K100520 Izgradnja cesta, mostova, parkova-** rashodi ostaju na istoj planskoj razini kao i tekući plan (14.773,00 EUR- kapitalna donacija Župi Svetog Jurja).

**Program: 1008 Unapređenje i razvoj zajednice**

**Aktivnost: A100706 Razvoj turizma-** rashodi su usklađenisa financiranjem redovne djelatnosti rada TZ

**Aktivnost: A100707 Zaštita životinja**- rashodi su povećani za 1.374,00 EUR, povećana je stavka veterinarsko-higijenska služba i sklonište za životinje

**Tekući projekt: T10041 Poticanje poljoprivrede-** povećanje subvencije poljoprivrednicima u odnosu na tekući plan za 1.400,00 EUR.

**Tekući projekt: T010042 Poticanje malog i srednjeg poduzetništva**- povećanje troškova za 1.500,00 EUR. Povećani su rashodi za subvencije obrtnicima, malim i srednjim poduzetnicima.

**Program: 1009 Zaštita okoliša**

**Aktivnost: A101002 Zaštita okoliša-** povećanje troškova za 5.350,00 EUR (povećanje troškova za deratizaciju na području Općine Gornja Stubica).

**Glava 05: Vatrogastvo i civilna zaštita**

**Program: 1010 Zaštita od požara**

**Aktivnost: A101101 Osnovne djelatnosti vatrogasne zajednice i JVP-** povećanje troškova za 21.000,00 EUR (povećanje rashoda na kontu tekuća donacija Vatrogasnoj zajednici i JVP Zabok).

**Glava 06: Obrazovanje**

**Program: 1011 Predškolski odgoj**

**Aktivnost: A101202 Sufinanciranje rada dječjih vrtića-** povećanje troškova zbog povećanja cijena smještaja djece u privatnim dječjim vrtićima.

**Program: 1012 Obrazovanje**

**Aktivnost: A101303 Sufinanciranje školskih knjiga i radnog materijala-** povećanje troškova za 4.782,00 EUR.

**Glava 07: Zdravstvo**

**Program: 1008 Unapređenje i razvoj zajednice**

**Aktivnost: A100701 Laboratorijske usluge-** povećanje troškova za 616,00 EUR u odnosu na tekući plan (analiza vode- vodovod Dobri Zdenci).

**Glava 08: Socijalna pomoć**

**Program: 1013 Socijalna skrb i pomoći**

**Aktivnost: A101403 Sufinanciranje cijene prijevoza i prehrane-** povećanje troškova za prijevoz autobusom, smanjenje troškova za sufinanciranje troškova za sufinanciranje cijene prehrane (od 01.01.2023. sredstva za sufinanciranje cijene prehrane osigurana su u Državnom proračunu RH).

**Program: 1015 Poticanje mjera demografske obnove**

**Aktivnost A101601 Naknade za novorođenu djecu-** rashodi ostaju na istoj planskoj razini kao i tekući plan.

**Glava: 09 Djelatnost kulture**

**Program: 1016- Javne potrebe u kulturi**

**Aktivnost: A101902- Izrada slike Rudolfa Perešina-** I. izmjenom i dopunom plana za 2023. planirani su rashodi za izradu slike Rudolfa Perešina u iznosu od 5.000,00 EUR.

**Program: 1018- Sufinanciranje rada udruga građana**

**Aktivnost: A101901 Redovna djelatnost udruga građana-** rashodi ostaju na istoj planskoj razini kao i tekući plan.

**Glava: 10 Djelatnost sporta i rekreacije**

**Program: 1017 Rekreacija i sportske aktivnosti**

**Aktivnost: A101801 Djelatnost sportskih udruga**- povećanje plana za 10.465,00 EUR u odnosu na tekući plan (povećana su redovna sredstva Sportskoj zajednici Općine Gornja Stubica).

**Glava: 11 Ostale udruge građana**

**Program: 1014 Humanitarna skrb kroz udruge građana**

**Aktivnost: A101501 Humanitarna djelatnost**- rashodi ostaju na istoj planskoj razini kao i tekući plan.

**Program: 1018 Sufinanciranje rada udruga građana**

**Aktivnost: A101901 Redovna djelatnost udruga građana**- rashodi ostaju na istoj planskoj razini kao i tekući plan.

**Glava: 12 Dječji vrtić Jurek**

**Program: 1019 Redovan rad Dječjeg vrtića**

**Aktivnost: A101900 Redovan rad Dječjeg vrtića-** rashodi ostaju na istoj planskoj razini kao i tekući plan (408.056,00 EUR).

Gornja Stubica, 06.03.2023.

Kontakt podaci:

**Općina Gornja Stubica**
Trg Svetog Jurja 2, 49245 Gornja Stubica

049/289-687

racunovodstvo@gornjastubica.hr